Република Србија

Аутономна Покрајина Војводина

Град Сомбор

СКУПШТИНА ГРАДА СОМБОРА

ЛОКАЛНИ АНТИКОРУПЦИЈСКИ ФОРУМ

ГРАДА СОМБОРА

Број: 02-280/2019-ХIХ

Дана: 16.10.2019. године

С о м б о р

У поступку спровођења Локалног антикорупцијског плана за град Сомбор ("Сл. лист града Сомбора", бр. 7/2017) на основу тачке III Решења о образовању радног тела – Локалног антикорупцијског форума за праћење примене Локалног антикорупцијског плана за град Сомбор бр. 02-211/2018-I и члана 19. Пословника о раду Локалног антикорупцијског форума града Сомбора и Одлуке о расписивању Јавног конкурса за избор недостајућег члана Локалног антикорупцијског форума број 06-203/2019-ХIХ од 11.10.2019. године, Локални антикорупцијски форум града Сомбора , р а с п и с у ј е:

**ЈАВНИ КОНКУРС**

**ЗА ИЗБОР ЧЛАНА ЛОКАЛНОГ АНТИКОРУПЦИЈСКОГ ФОРУМА ГРАДА СОМБОРА**

**Позивају се грађани са територије града Сомбора да доставе кандидатуре за чланство у Локалном антикорупцијском форуму града Сомбора (ЛАФ-у).**

**Сваки подносилац пријаве треба да задовољи следеће услове:**

1. Да лице које подноси пријаву има место пребивалишта на територији града Сомбора;
2. Да лице које подноси пријаву није осуђивано или да се не води судски поступак за дела која се односе на корупцију;
3. Да лице које подноси пријаву за чланство не може бити функционер у смислу одредаба чланова Закона о Агенцији за борбу против корупције;
4. Да лице које подноси пријаву за чланство у ЛАФ-у својим досадашњим деловањем/функцијом није кршио или не крши одредбе Закона о Агенцији за борбу против корупције;
5. Да лице које подноси пријаву за чланство у ЛАФ-у није носилац неке функције у политичкој странци;
6. Да лице које подноси пријаву за чланство у ЛАФ-у није носилац функције у институцијама и/или предузећима, организацијама и медијима на које се долази именовањем од стране локалних или републичких органа или су исте директни корисници локалног/републичког буџета;
7. Да лице које подноси пријаву за чланство у ЛАФ-у није запослено у институцијама и/или предузећима, установама, институцијама и организацијама који су директни корисници локалног/републичког буџета.

Подносиоци пријава за чланство у ЛАФ-у града Сомбора треба да доставе Локалном антикорупцијском форуму града Сомбора:

* **Попуњен формулар пријаве (преузети са званичне интернет презентације града Сомбора у делу ДОКУМЕНТИ, наслов БОРБА ПРОТИВ КОРУПЦИЈЕ);**
* **Биографију подносиоца пријаве;**
* **Потврду о неосуђиваности (издату од стране Полицијске управе Сомбор);**
* **Потврду да се против подносиоца пријаве за чланство у ЛАФ-у не води кривични поступак (издат од стране Суда у Сомбору);**
* **Уверење о пребивалишту;**
* **Изјаву, оверену код надлежног органа у којој се подносилац пријаве изјашњава под пуном кривичном и материјално правном одговорношћу да испуњава услове из јавног конкурса неведене под тачком од 3. до 7. претходног става;**
* **Мотивационо писмо које садржи обавезне одговоре на следећа питања:**

**Шта Вас мотивише да се пријавите за ангажовање у ЛАФ-у?**

**Како видите политику борбе против корупције у нашем друштву?**

**Чиме лично можете допринети у решавању проблема корупције у друштву?**

Попуњене обрасце пријава у затвореној и запечаћеној коверти са назнаком "ЗА ЈАВНИ КОНКУРС ЗА ЧЛАНСТВО У ЛАФУ-у ГРАДА СОМБОРА, број 02-280/2019-ХIХ – НЕ ОТВАРАТИ ПРЕ ЗАСЕДАЊА ФОРУМА", потребно је предати лично или послати поштом, препоручено на адресу:

**Градска управа Града Сомбора**

**Трг цара Уроша број 1 Сомбор**

**УСЛУЖНИ ЦЕНТАР**

**ШАЛТЕРИ 11 И 12**

Јавни конкурс ће се објавити:

* У "Службеном листу града Сомбора"
* На интернет презентацији града, у делу ДОКУМЕНТИ, наслов БОРБА ПРОТИВ КОРУПЦИЈЕ
* У "Сомборским новинама"
* На Огласној табли Градске управе града Сомбора

Јавни конкурс траје 10 (десет дана).

Рок за пријаву почиње да тече наредног дана од дана објављивања у "Службеном листу града Сомбора".

На Jавном конкурсу се бира 1 (један) недостајући члан Локалног антикорупцијског форума града Сомбора.

ПРЕДСЕДНИК ЛАФ-а

Мате Морић, дипл.правник, с.р.